open-index/open-wikipedia-markdown huggingface dataset:
Άννα Αρκαδιανού

Η **Άννα Αρκαδιανού** είναι ελληνίδα παίκτρια της αντισφαίρισης.

Έφτασε στην υψηλότερη θέση της στην παγκόσμια κατάταξη (1202η) στις 26 Νοεμβρίου 2018. Στα διπλά έφτασε στη 848η θέση της παγκόσμιας κατάταξης στις 5 Αυγούστου 2019. Η Αρκαδιανού εκπροσωπεί την Ελλάδα στο Φεντ Καπ, όπου έχει 0 νίκες και 2 ήττες στο ενεργητικό της. Στον πρώτο της αγώνα έχασε από τις Βρετανίδες Χάριετ Νταρτ και Κέιτι Σουάν.

## Παραπομπές


Κατηγορία:Ελληνίδες αθλήτριες της αντισφαίρισης
Ellie (The Last of Us)

H **Ellie** (Ελληνικά: Έλι) είναι ένας φανταστικός χαρακτήρας από το βιντεοπαιχνίδι The Last of Us (2013), η οποία κατέχει πρωταγωνιστικό ρόλο, τον οποίον και θα διατηρήσει στο σίκουελ του παιχνίδιου *[[The Last of Us Part II]]* (2020). Στο πρώτο παιχνίδι, ο έτερος πρωταγωνιστής Joel, αναλαμβάνει αποστολή να συνοδέψει την Έλι, σε μία μετα-αποκαλυπτική Αμερική, προσπαθώντας να βρεθεί θεραπεία ενάντια στον ιο που μαστίζει τον κόσμο, με την Έλι να παίζει σημαντικό ρόλο, καθότι, ως φαίνεται, έχει ανοσία. Τον χαρακτήρα υποδύεται η Άσλεϊ Τζόνσον, η οποία έκτος από τη φωνή της, παρείχε και το motion capture στον χαρακτήρα. Άλλες εμφανίσεις του χαρακτήρα, έγιναν στο downloadable expansion του *The Last of Us*, *[[The Last of Us: Left Behind]]*, το οποίο κυκλοφόρησε το 2014, και στο οποίο ο χαρακτήρας πρωταγωνιστεί, χωρίς τον Joel, στο οποίο περνά χρόνο με τη φίλη της, την Ράιλι. Επίσης, πρωταγωνιστεί και στα πρίκουελ κόμικς, ονόματι, *[[The Last of Us: American Dreams]]*, στα οποία συναντά την Ράιλι, καθώς και τους Fireflies.

Ο χαρακτήρας δημιουργήθηκε από τον Νιλ Ντράκμαν, ο οποίος ήταν κι ένας από τους δημιουργούς του βιντεοπαιχνιδιού. Τον χαρακτήρα τον εμπνεύστηκε από έναν άλαλο χαρακτήρα, του βιντεοπαιχνιδιού *[[Uncharted 2: Among Thieves]]* (2009). Ο Ντράκμαν, δημιούργησε έναν πολύ δυνατό γυναικείο χαρακτήρα, ο οποίος αναπτύσσει στενές σχέσεις με τον Joel. Μάλιστα δε, όσο προχωράει το παιχνίδι, η σχέση αυτών γίνονται το επίκεντρο του παιχνιδιού, με τα υπόλοιπα στοιχεία να την περιρρέουν. Η Τζόνσον, ενέπνευσε τον Ντράκμαν, να δώσει κι άλλα χαρακτηριστικά στην Έλι, η οποία σε κάποιες περιπτώσεις μάχεται κι αυτή εχθρούς. Τέλος, η Naughty Dog, επανασχεδίασε τον χαρακτήρα, ώστε να μοιάζει, όσο γίνεται, στην Τζόνσον.

Ο χαρακτήρας, έχει αποσπάσει πολύ καλές κριτικές από τους κριτικούς, ειδικότερα η σχέση την οποία έχει με τον έτερο πρωταγωνιστή Joel. Ο δυναμισμός της, η πολυπλοκότητα του χαρακτήρα της, καθώς και το στερεοτυπικό, στις μορφές τέχνης, με τον θηλυκό χαρακτήρα, να χρειάζεται προστασία, είναι θέματα με τα οποία έχουν ασχοληθεί οι κριτικοί. Με την εμφάνιση του χαρακτήρα, στο *Left Behind*, δημιουργήθηκαν διάφορες συζητήσεις, λόγω της ΛΟΑΤ θεματικής του παιχνιδιού. Τόσο ο χαρακτήρας όσο και η Τζόνσον, έχουν λάβει διάφορα βραβεία και υποψηφιότητες, ενώ ο χαρακτήρας, έχει εισέλθει σε διάφορες λίστες και ψηφοφορίες, καταλαμβάνοντας υψηλές θέσεις.

## Παραπομπές

## Πηγές

*

Κατηγορία:The Last of Us
Κατηγορία:Χαρακτήρες βιντεοπαιχνιδιών
Δώδεκα (τραγούδι)

Το **Δώδεκα** είναι τραγούδι της Άννας Βίσση από το άλμπουμ *Κάτι Συμβαίνει*. Η μουσική γράφτηκε από το Νίκο Καρβέλα, ενώ οι στίχοι από τον ίδιο σε συνεργασία με τον Φίλιππο Νικολάου. 

Αποτελεί ένα από τα χαρακτηριστικά τραγούδια της Βίσση, ενώ έχει ερμηνευτεί από διάφορους καλλιτέχνες με την πάροδο των χρόνων. Χαρακτηριστική είναι η επανεκτέλεση της Άλκηστης Πρωτοψάλτη και της Δήμητρας Γαλάνη, η οποία συμπεριλήφθηκε στο άλμπουμ τους *Live στο Vox* (2005).

Οι στίχοι περιγράφουν μια γυναίκα η οποία περιμένει με αγωνία να χτυπήσει το τηλέφωνο και να μιλήσει με τον σύντροφό της.

## Τracklist του single

#Δώδεκα
#Τι Έχω Να Χάσω

## Δώδεκα Show

Τον χειμώνα του 2011 η Βίσση εμφανιζόταν στο νυχτερινό κέντρο REX. Σε συνεργασία με τη Μυρτώ Κοντοβά αποφάσισαν να ονομάσουν το σόου "Δώδεκα", με την Βίσση να κάνει έναρξη του προγράμματος στις 00:00 τα μεσάνυχτα ακριβώς. Κατά την εμφάνισή της, επί σκηνής υπήρχε ένα μεγάλο ρολόι, του οποίου οι δείκτες ήταν σταματημένοι στις 12. Το Δώδεκα παρουσιαζόταν σε μια επανεκτέλεση μαζί με το τραγούδι *Secret* της Μαντόνα.

## Παραπομπές


Κατηγορία:Δισκογραφία της Άννας Βίσση
Λίμνη του Ντερ-Σαντεκόκ

Η **λίμνη Ντερ-Σαντεκόκ** (γαλλικά: Lac du Der-Chantecoq) βρίσκεται κοντά στην κοινότητα Σαιν-Ντιζιέ, στους νομούς Μαρν και Ωτ-Μαρν, στην περιοχή Γκραντ Εστ στα βορειοανατολικά της Γαλλίας.  Είναι η μεγαλύτερη τεχνητή λίμνη στη Δυτική Ευρώπη με έκταση 48 τετραγωνικά χιλιόμετρα  και όγκο νερού 350 εκατομμύρια κυβικά μέτρα. Η λίμνη έλαβε το όνομά της από την πεδιάδα Ντερ, στην οποία βρίσκεται, και το χωριό Σαντεκόκ.

Η λίμνη τροφοδοτείται από ένα κανάλι μήκους 12 χιλιομέτρων που ξεκινά από τον ποταμό Μαρν στο Σαιν-Ντιζιέ. Η εκροή της γίνεται με ένα κανάλι που καταλήγει στον ποταμό Μάρνη στο Αρινί, 20 χιλιόμετρα κατάντη του Σαιν-Ντιζιέ. 

## Η λίμνη
αριστερά|μικρογραφία|Η λίμνη περιβάλλεται από δάσος
Η λίμνη δημιουργήθηκε το 1974 για να συγκρατήσει το νερό του ποταμού Μαρν έτσι ώστε να σταματήσουν οι πλημμύρες του Σηκουάνα στο Παρίσι. Τη διαχειρίζεται ο οργανισμός *Les Grands Lacs de Seine*. 

Για την κατασκευή της χρειάστηκε η καταστροφή τριών χωριών: Σαντεκόκ, Σαμπωμπέρ-ω-Μπουά και Νυιζμόν-ω-Μπουά.

Σήμερα, πολλά θαλάσσια σπορ είναι δημοφιλή στη λίμνη, όπως ιστιοπλοΐα, θαλάσσιο σκι, τζετ σκι, ιστιοσανίδα (windsurfing), ψάρεμα, κωπηλασία, κλπ. Επίσης πεζοπορία και ποδηλασία στις όχθες της λίμνης, η οποία είναι ένα μεγάλο κέντρο αναψυχής για την περιοχή.

## Χλωρίδα και πανίδα
[μικρογραφία|Δύο [Σκουφοβουτηχτάρι|σκουφοβουτηχτάρια στη λίμνη Ντερ-Σαντεκόκ]]
Ο συνδυασμός του βάθους της λίμνης, των νησιών και των ελών καθιστούν την περιοχή ιδανική για τα υδρόβια πτηνά, κυρίως τον κοινό γερανό. Κάθε άνοιξη και φθινόπωρο, συγκεντρώνονται εδώ δεκάδες χιλιάδες γερανοί στη μετανάστευσή τους μεταξύ των περιοχών προς τα νότια και των τόπων αναπαραγωγής στη βόρεια Ευρώπη.  Η λίμνη είναι ορνιθολογική περιοχή διεθνούς σημασίας.
Άλλα πτηνά που καταγράφηκαν στην περιοχή περιλαμβάνουν τον θαλασσαετό, τον αργυροτσικνιά, και διάφορες χήνες, πάπιες, κόλυμβους, σκουφοβουτηχτάρια και άλλα είδη πτηνών. Η γύρω περιοχή είναι αγροτική, μια περιοχή γεωργικών εκτάσεων και δασών.

## Γκαλερί

Αρχείο:Lac-du-der-hafen.jpg|Λιμάνι στο Ζιφωμόν
Αρχείο:Chantecoq-der.jpg|Παρατηρητήριο πτηνών
Αρχείο:Lac-du-der-chatillon.jpg|Η εκκλησία στο Σατιγιόν-συρ-Μπρουέ
Αρχείο:Lac-du-der-chatillon2.jpg|Σπίτι στο Σατιγιόν-συρ-Μπρουέ
Αρχείο:Lac-du-der.svg|Χάρτης της λίμνης Ντερ-Σαντεκόκ
Αρχείο:Musée du lac du Der (18).JPG|Μουσείο της λίμνης


## Παραπομπές


## Εξωτερικοί σύνδεσμοι
* 
* Η ιστοσελίδα του Γραφείου Τουρισμού (επιλογή γλώσσας)

Κατηγορία:Γεωγραφία της Γαλλίας
Κατηγορία:Γεωγραφία του Γκραντ Εστ
Μπρίτο (ποδοσφαιριστής)

Ο **Αρμίντο Ροντρίγκες Μέντες Φουρτάντο** (*Armindo Rodrigues Mendes Furtado*, γενν. 16 Νοεμβρίου 1987), κοινώς γνωστός ως **Μπρίτο** (*Brito*), είναι επαγγελματίας ποδοσφαιριστής από το Πράσινο Ακρωτήριο, ο οποίος αγωνίζεται ως επιθετικός για τον Ιωνικό. 

## Καριέρα σε συλλόγους
Ο Μπρίτο έχει αγωνιστεί στις πορτογαλικές Μπαρεϊνένσε, Λαγκόα, Σερτανένσε, Τορεένσε, Ζιλ Βισέντε, Μποαβίστα, Μαρίτιμο και στην ανγκολανή Λίμπολο.

### Ξάνθη
Στις 18 Ιουλίου 2017, Ξάνθη ανακοίνωσε την υπογραφή του Μπρίτο. Έκανε το ντεμπούτο του εναντίον της Λαμίας, στην εντός έδρας ισοπαλία με 0-0 στις 19 Αυγούστου 2017. Μία εβδομάδα αργότερα, σημείωσε το πρώτο γκολ, στην εκτός έδρας νίκη με 0-2 εναντίον του Πλατανιά. Στις 15 Οκτωβρίου 2017, σκόραρε με ένα υπέροχο ελεύθερο λάκτισμα εναντίον της ΑΕΚ, στην ισοπαλία με 1-1. Λίγες μέρες αργότερα, η διοίκηση του συλλόγου επέκτεινε το συμβόλαιο του για 2 χρόνια. Στις 4 Νοεμβρίου, σκόραρε στη νίκη με 3-1 επί του Παναιτωλικού. 

Το πρώτο του γκολ για τη σεζόν 2018-19, ήρθε σε έναν εντός έδρας αγώνα εναντίον του ΠΑΣ Γιάννινα, ο οποίος έληξε με νίκη 2-1.

### Ντινάμο Βουκουρεστίου
Στις 30 Ιουνίου 2019, ο Μπρίτο υπέγραψε συμβόλαιο με τη ρουμανική Ντινάμο Βουκουρεστίου.

## Διεθνής σταδιοδρομία
Ο Μπρίτο έκανε το ντεμπούτο με την Εθνική Πράσινου Ακρωτηρίου στις 24 Μαρτίου 2013, στην εκτός έδρας νίκη με 0-3 επί της Ισημερινής Γουινέας, για τα προκριματικά του Παγκοσμίου Κυπέλλου 2014. 

## Παραπομπές


## Εξωτερικοί σύνδεσμοι
*   
*    
*   
* Προφίλ στο Transfermarkt.com 

Κατηγορία:Καποβερντιανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Πράσινου Ακρωτηρίου
Κατηγορία:Ποδοσφαιριστές ΦΚ Μπαρεϊνένσε
Κατηγορία:Ποδοσφαιριστές Γ.Ν. Λαγκόα
Κατηγορία:Ποδοσφαιριστές Σερτανένσε ΦΚ
Κατηγορία:Ποδοσφαιριστές ΣΚΟ Τορεένσε
Κατηγορία:Ποδοσφαιριστές Ζιλ Βισέντε ΦΚ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Μποαβίστα
Κατηγορία:Ποδοσφαιριστές ΚΣ Μαρίτιμο
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ξένοι ποδοσφαιριστές στη Ρουμανία
Κατηγορία:Ποδοσφαιριστές Ιωνικού Νίκαιας
Βουλευτικές εκλογές των Μαλδίβων (2019)

**Βουλευτικές εκλογές** διεξήχθησαν στις Μαλδίβες στις 6 Απριλίου 2019.Το Δημοκρατικό Κόμμα των Μαλδίβων κέρδισε σαρωτική νίκη, εξασφαλίζοντας 65 έδρες από τις συνολικά 87 στην Συνέλευση του Λαού.

## Εκλογικό σύστημα
Οι 87 βουλευτές της Συνέλευσης του Λαού εκλέγονται σε μονοεδρικές εκλογικές περιφέρειες με τη χρήση του πλειοψηφικού συστήματος. Πριν τις εκλογές ο αριθμός των εδρών αυξήθηκε από 85 στις  87, με τη σύσταση δύο νέων εδρών στη Μαλέ: διαιρέθηκε η Μαλέ Κεντρική και συστάθηκε η Κεντρική Ματσανγκοαλί, ενώ η Χουλχού-Χενβέιρου διασπάστηκε σε δύο περιφέρειες, την Χενβέιρου Δυτική και την Χουλχουμαλέ.

## Εκστρατεία
Πριν τη διεξαγωγή των εκλογών, συνομιλίες για τον σχηματισμό συμμαχίας για αντιπολίτευση διεξήχθησαν ανάμεσα στο 

rior to the elections, talks about forming an opposition alliance were held between the Δημοκρατικό Κόμμα των Μαλδίβων (MDP), το Κόμμα Τζουμχουρί (JP), το Κόμμα Αντααλάθ (AP) και τον πρώην πρόεδρο Μαουμούν Αμπντούλ Γκαγιούμ, με μία προτεινόμενη συμφωνία το MDP να συμμετάσχει στο 40% των περιφερειών, το JP στο 25%, οι υποστηρικτές του Γκαγιούμ στο 20% και το AP στο 15%. Όμως, το MDP επέλεξε να κατέλθει στις εκλογές αυτόνομο έπειτα από την απόρριψη της δικής τους προτεινόμενης κατανομής εδρών με το αιτιολογικό ότι ήταν πολύ χαμηλή.

Τον Δεκέμβριο του 2018 το PPM ανακοίνωσε τα ονόματα  42 υποψηφίων για τις εκλογές, συμπεριλαμβανομένων και 24 βουλευτών της απερχόμενης συνέλευσης. Ωστόσο, αργότερα τον ίδιο μήνα, ο Αμπντάλα Γιαμίν ανακοίνωσε ότι σχεδιάζει να αποχωρήσει από το κόμμα και να ενταχθεί στο Εθνικό Λαϊκό Κογκρέσο (PNC) λόγω ενός νομικού ζητήματος στους κόλπους της ηγεσίας του PPM. Το PNC είχε ιδρυθεί από τον βουλευτή του Fonadhoo  Αμπντούλ Ραχίμ Αμπντάλα με την υποστήριξη του Γιαμίν. Τα κόμματα PPM και PNC θα ανακοίνωναν αργότερα έναν συνασπισμό για τις εκλογές. Δύο άλλα κόμματα, το Εργατικό και Σοσιαλδημοκρατικό Κόμμα των Μαλδίβων και οι Δημοκράτες Τρίτος Δρόμος των Μαλδίβων ιδρύθηκαν επίσης ενόψει των εκλογών.

Το MDP διεξήγαγε προκριματικές εκλογές τον Ιανουάριο του 2019, με 279 υποψήφιους να κατέρχονται για 77 έδρες. Σε 9 έδρες μπορούσε να υπάρχει ένας μόνο υποψήφιος. Η ψηφοφορία ήταν ανοικτή για γύρω στα 86.000 μέλη του κόμματος, με 5 βουλευτές να αποτυγχάνουν να επανεκλεγούν. Ο πρώην πρόεδρος Μοχάμεντ Νασίντ επιλέχθηκε ως υποψήφιος στην έδρα της Κεντρικής Ματσανγκοαλί.

## Αποτελέσματα
Τα πρώτα αποτελέσματα έδειξαν ότι το Δημοκρατικό Κόμμα των Μαλδίβων κέρδισε τουλάχιστον 59 έδρες στη βουλή. Εν τέλει, το MDP κέρδισε τις 65 από τις συνολικά 87 έδρες. Ήταν η πρώτη φορά από την εκλογή δημοκρατικής κυβέρνησης το 2008 που ένα ενιαίο κόμμα κέρδιζε την εξουσία εκλεγόμενο με την πλειοψηφία των δύο τρίτων και χωρίς την ανάγκη να συσταθεί συνασπισμός. Η ορκωμοσία της νέας βουλής έγινε στις 28 Μαΐου. 

Ο πρώην πρόεδρος Μοχάμεντ Νασίντ εξελέγη στην περιφέρεια της Κεντρικής Ματσανγκοαλί πέντε μήνες μετά την επιστροφή του από την εξορία και έγινε ο πρώτος πρώην πρόεδρος που εξελέγη στο Κοινοβούλιο.

## Παραπομπές


2019
Μαλδιβες
Καραβατζισμός

[μικρογραφία|393x393εσ|''Ο Άρης τιμωρεί τον Έρωτα'', (1582-1622), [Μπαρτολομέο Μανφρέντι]]
Ο **Καραβατζισμός** είναι η τεχνοτροπία που χρησιμοποιούσε στους πίνακές του ο Μικελάντζελο Μερίζι ντα Καραβάτζιο. Αυτή η τεχνοτροπία από τις αρχές μέχρι τα μέσα του 17ου αιώνα χρησιμοποιήθηκε από Ευρωπαίους καλλιτέχνες. 

## Η τεχνοτροπία του Καραβάτζιο
H τεχνοτροπία που παρουσιάζεται τους πίνακές του Καραβάτζιο έχει κάποια συγκεκριμένα χαρακτηριστικά. Αυτά είναι ο τενεμπρισμός (σκοτεινές επιφάνειες που ενώνονται με φωτεινά χρώματα), το κιαροσκούρο (η αντίθεση μεταξύ φωτός και σκιών). Εξίσου χαρακτηριστικά της τεχνοτροπίας του είναι το θρησκευτικό αλλά και το δραματικό θέμα στους πίνακές του σε συνδυασμό με το νατουραλιστικό στοιχείο δηλαδή την πιστή αντιγραφή των μοντέλων που ζωγράφιζε. Το θεατρικό στοιχείο στους πίνακές του προέρχεται από τη μελέτη των γεγονότων της Αγίας Γραφής από τα οποία προσπαθούσε να αποτυπώσει σαν να συνέβαιναν εκείνη τη στιγμή. 

## Καραβατζισμός στην Ευρώπη

Ο Καραβάτζιο δεν διέθετε κάποιο εργαστήριο για να διδάξει την τέχνη του. Γι' αυτό πολλοί Ευρωπαίοι καλλιτέχνες υποχρεώθηκαν να πάνε στη Ρώμη για να μελετήσουν τα έργα του και την τεχνική του. Αυτοί που επηρεάστηκαν και εμπνεύστηκαν από την τεχνική του ονομάστηκαν Καραβατζιστές.

Σημαντικοί Καραβατζιστές ήταν:

* Στην Ιταλία η Αρτεμίζια Τζεντιλέσκι και ο Οράτζιο Τζεντιλέσκι, o Μπαρτολομέο Μανφρέντι, ο Τζιοβάννι Μπαττίστα Καράτσιολο, ο Μπαρτολομέο Καβαρότσι.
* Στην Ολλανδία ο Χέντρικ τερ Μπρούγκεν, ο Χέρριτ φαν Χόντχορστ και ο Ντιρκ φαν Μπαμπούρεν. Αυτοί ανήκαν στο καλλιτεχνικό κίνημα οι Καραβατζιστές της Ουτρέχτης.
* Στη Γαλλία ο Σιμόν Βουέ, ο Βαλεντίν ντε Μπουλόν, ο Νικολά Τουρνιέ και ο Ζωρζ ντε λα Τουρ.
* Στην Ισπανία ο Χοσέ ντε Ριμπέρα

## Γκαλερί

Αρχείο:1596 Caravaggio, The Lute Player New York.jpg|Καραβάτζιο, *Ο λαουτίστας*
Αρχείο:Baco, por Caravaggio.jpg|Καραβάτζιο, *Βάκχος*
Αρχείο:CARAVAGGIO, A boy peeling fruit (1593).jpg|Καραβάτζιο, *Αγόρι που καθαρίζει φρούτα*


## Παραπομπές


## Βιβλιογραφικές πηγές

* Gombrich, Ε. Η., *Το Χρονικό της Τέχνης.* Μορφωτικό Ίδρυμα Εθνικής Τραπέζης, 1998

## Εξωτερικοί σύνδεσμοι

*Ορισμός
*Τεχνοτροπία 
*Τεχνοτροπία και Καραβατζιστές
*Καραβατζισμός στην Ευρώπη και Καραβατζιστές
*Καραβατζισμός στην Ευρώπη και Καραβατζιστές.

Κατηγορία:Καραβάτζο
Κατηγορία:Τεχνοτροπίες
Γιόνας Βιντ

Ο **Γιόνας Βιντ** (δανικά: *Jonas Wind*), γεννημένος στις 7 Φεβρουαρίου 1999 στο Χβιντόβρε της Δανίας, είναι Δανός ποδοσφαιριστής, ο οποίος αγωνίζεται ως επιθετικός για λογαριασμό της ΦΚ Κοπεγχάγη.

## Βιογραφία
Ο Γιόνας Βιντ είναι υιός του πρώην ποδοσφαιριστή Περ Βιντ, ο οποίος αγωνιζόταν ως τερματοφύλακας.

### ΦΚ Κοπεγχάγη
Ο Γιόνας Βιντ εκπαιδεύτηκε ποδοσφαιρικά στα τμήματα υποδομής της ΦΚ Κοπεγχάγη, σύλλογο με τον οποίο και πραγματοποίησε το επαγγελματικό ντεμπούτο του, στις 28 Φεβρουαρίου 2018, στα πλαίσια αναμέτρησης πρωταθλήματος με αντίπαλο την Χόμπρο ΙΚ. Εισήλθε στον αγωνιστικό χώρο κατά τα τελευταία λεπτά της αναμέτρησης, ως αλλαγή στη θέση του Βίκτορ Φίσερ, όπου τελικός νικητής αναδείχθηκε η Κοπεγχάγη με σκορ 0-2. Πέτυχε το πρώτο τέρμα του στις 18 Απριλίου 2018, σε αναμέτρηση με αντίπαλο την Άλμποργκ ΜΚ, ανοίγοντας το σκορ για την ομάδα του κατά τα πρώτα λεπτά της αναμέτρησης. Ο αγώνας ολοκληρώθηκε με την επικράτηση της Κοπεγχάγης με τελικό σκορ 2-1.

Πραγματοποίησε το ντεμπούτο του στις ευρωπαϊκές διασυλλογικές διοργανώσεις κατά τη διάρκεια αναμέτρησης στα πλαίσια του Γιουρόπα Λιγκ της σεζόν 2017-18, στις 22 Φεβρουαρίου 2018, με αντίπαλο την Ατλέτικο Μαδρίτης, όπου η Κοπεγχάγη ηττήθηκε με τελικό σκορ 1-0.

Κατέκτησε τον πρώτο τίτλου του, καθώς αναδείχθηκε Πρωταθλητής Δανίας για τη σεζόν 2018-19.

### Εθνική Ομάδα
Κλήθηκε αριθμό φορών προκειμένου να αγωνιστεί με τα χρώματα διαφόρων ηλικιακών κατηγοριών της Εθνικής Δανίας.

Όντας μέλος της ηλικιακής κατηγορίας U17, συμμετείχε στο Ευρωπαϊκό Πρωτάθλημα U17, το 2016. Κατά τη διάρκεια της συγκεκριμένης διοργάνωσης, αγωνίστηκε σε, συνολικά, τρεις αναμετρήσεις, απέναντι στη Γαλλία, τη Σουηδία και την Αγγλία.

Όντας μέλος της ηλικιακής κατηγορίας U19, πέτυχε αριθμό τερμάτων, μεταξύ άλλων δύο τέρματα κατά τη διάρκεια αναμέτρησης με αντίπαλο την Κροατία, τον Νοέμβριο του 2017, στα πλαίσια των προκριματικών του Ευρωπαϊκού Πρωταθλήματος U19.

Στις 20 Μαρτίου 2019, πραγματοποίησε την πρώτη διεθνή συμμετοχή του με την Εθνική Δανίας U21 σε αναμέτρηση με αντίπαλο το Βέλγιο, κατά τη διάρκεια της οποίας πέτυχε το πρώτο του τέρμα, συνεισφέροντας, ως αποτέλεσμα, στη νίκη της ομάδας του με τελικό σκορ 3-2.

## Διακρίσεις
**[[ΦΚ Κοπεγχάγη]]**
* Πρωταθλητής Δανίας τη σεζόν 2018-19.

## Παραπομπές


Κατηγορία:Δανοί ποδοσφαιριστές
Κατηγορία:Ποδοσφαιριστές ΦΚ Κοπεγχάγη
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Εθνικής Δανίας Κ17
Κατηγορία:Ποδοσφαιριστές Εθνικής Δανίας Κ18
Κατηγορία:Ποδοσφαιριστές Εθνικής Δανίας Κ19
Κατηγορία:Ποδοσφαιριστές Εθνικής Δανίας Κ21
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Εθνικής Δανίας
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Άλμπερτ Κλόιτενς

Ο **Άλμπερτ «Μπερτ» Κλόιτενς** (φλαμανδικά: *Albert "Bert" Cluytens*) είναι Βέλγος πρώην ποδοσφαιριστής, γεννημένος στις 16 Νοεμβρίου 1955, στην Αμβέρσα του Βελγίου.

## Βιογραφία
Ο Άλμπερτ Κλόιτενς αγωνίστηκε, συνολικά, επί διάστημα έξι σεζόν για λογαριασμό της ΚΣΚ Μπέβερεν, νικήτριας ομάδας του Κυπέλλου Βελγίου το 1978 και πρωταθλήτριας Βελγίου το 1979, προτού ενταχθεί, το 1981, στη ΡΣΚ Άντερλεχτ. Εκεί παρέμεινε για διάστημα μίας σεζόν, προτού αποχωρήσει με προορισμό την Ρουαγιάλ Αντβέρπ ΦΚ.

Παράλληλα, υπήρξε διεθνής με την Εθνικής Βελγίου, με την οποία και πραγματοποίησε, συνολικά, δώδεκα διεθνείς συμμετοχές μεταξύ του 1977 και του 1981.

Το 1983, μεταγράφηκε στην ΚΦ Μέχελεν. Ο σύλλογος είχε μόλις προβιβαστεί στην πρώτη εθνική κατηγορία και επιθυμούσε την καθιέρωσή του μεταξύ των σημαντικότερων ομάδων του βελγικού ποδοσφαίρου. Πράγμα το οποίο συνέβη, καθώς η Μέχελεν, το 1987 κατέκτησε το Κύπελλο Βελγίου, αναδείχθηκε δευτεραθλήτρια Βελγίου, ενώ, επίσης, το 1988, κατέκτησε το Κύπελλο Κυπελλούχων Ευρώπης, διάκριση και η οποία αποτελεί την πλέον πρόσφατη στην ιστορία του βελγικού ποδοσφαίρου σε επίπεδο ευρωπαϊκών διασυλλογικών διοργανώσεων.

Στη συνέχεια, ο Μπερτ Κλόιτενς αγωνίστηκε για ακόμη μία σεζόν για λογαριασμό της ΡΟΝ Μόλενμπεεκ, την περίοδο μεταξύ 1988-1989, προτού αποσυρθεί από την ενεργό δράση, τουλάχιστον σε επίπεδο υψηλού ανταγωνισμού.

## Διακρίσεις
* Διεθνής με την Εθνική Βελγίου από το 1977 έως το 1981 (12 διεθνείς συμμετοχές).
* Πρωταθλητής Βελγίου το 1979 με την ΚΣΚ Μπέβερεν.
* Νικητής του Κυπέλλου Κυπελλούχων Ευρώπης το 1988 με την ΚΦ Μέχελεν.
* Νικητής του Κυπέλλου Βελγίου το 1978 με την ΚΣΚ Μπέβερεν, καθώς και το 1987 με την ΚΦ Μέχελεν.

## Παραπομπές


Κατηγορία:Βέλγοι ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές ΚΣΚ Μπέβερεν
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Ρουαγιάλ Αντβέρπ ΦΚ
Κατηγορία:Ποδοσφαιριστές ΚΦ Μέχελεν
Κατηγορία:Ποδοσφαιριστές Ρ. Γουάιτ Ντάρινγκ Μόλενμπεκ
Κατηγορία:Ποδοσφαιριστές ΡΦΚ Σεραίν (167)
Μητροπολίτης Νεαπόλεως και Σταυρουπόλεως Διονύσιος

Ο **Μητροπολίτης Διονύσιος** (κατά κόσμον *Ιωάννης Λαδόπουλος*, Καστέλλι Κισσάμου, 1929 - Θεσσαλονίκη, 8 Αυγούστου 2008) ήταν Μικρασιατικής καταγωγής Έλληνας θεολόγος και ιεράρχης της Εκκλησίας της Ελλάδος, ο οποίος διετέλεσε πρώτος Μητροπολίτης Νεαπόλεως και Σταυρουπόλεως από το 1974 έως το 2004.

## Βιογραφικά στοιχεία
Ο κατά κόσμον Ιωάννης Λαδόπουλος γεννήθηκε στο Καστέλλι Κισσάμου στην Κρήτη το 1929, έχοντας καταγωγή από τη Σμύρνη. Αποφοίτησε από τη Θεολογική Σχολή της Χάλκης το 1965. Διάκονος χειροτονήθηκε το 1955 και πρεσβύτερος το 1960, υπηρετώντας στην Ιερά Μητρόπολη Κίτρους, Κατερίνης και Πλαταμώνος. 

Στις 26 Μαΐου 1974 χειροτονήθηκε Μητροπολίτης της νεοσύστατης Μητροπόλεως Νεαπόλεως και Σταυρουπόλεως στον Ιερό Καθεδρικό Ναό Θείας Αναλήψεως Κατερίνης, από τον Μητροπολίτη Κίτρους, Κατερίνης και Πλαταμώνος Βαρνάβα.

Στο διάστημα της αρχιερατείας του Διονυσίου κτίσθηκαν και ανακαινίσθηκαν εκ βάθρων τριάντα ναοί. Συνέβαλε επίσης στην αποπεράτωση πολλών υφιστάμενων ιερών ναών. Ακόμη, χειροτόνησε πολλούς νέους ιερείς. Με μέριμνα και επίβλεψη του Μητροπολίτη Διονυσίου οργανώθηκαν πολλές δομές της Μητρόπολης, όπως παιδικοί σταθμοί, βιβλιοθήκες, κατασκηνώσεις, ενοριακές τράπεζες αίματος, ενοριακά συσσίτια και τράπεζες τροφίμων, εκκλησιαστικό γυμνάσιο και λύκειο, μαθητικά και φοιτητικά οικοτροφεία κ.ά. Καθιέρωσε ως συμπολιούχο της Νεάπολης τον Άγιο Γεώργιο τον Νεαπολίτη (εκ Νεαπόλεως Μικράς Ασίας) και ανέδειξε και άλλους τοπικούς αγίους όπως τον άγιο νεομάρτυρα Αθανάσιο τον Κουλακιώτη που μαρτύρησε στην Ξηροκρήνη και τον άγιο Ακάκιο τον Ασβεστοχωρίτη.

Τον Αύγουστο του 2003, υπέστη ήπιας μορφής εγκεφαλικό επεισόδιο και νοσηλεύθηκε στην Μεγάλη Βρετανία. Λόγω των προβλημάτων που του προκάλεσε το εγκεφαλικό, στις 25 Αυγούστου 2004 υπέβαλλε την παραίτηση του και τον διαδέχθηκε στον ο Βαρνάβας (Τύρης). Απεβίωσε στις 8 Αυγούστου 2008 και ετάφη στο προαύλιο του Καθεδρικού Ναού Τιμίου Προδρόμου Νεαπόλεως, τον οποίο ο ίδιος είχε εγκαινιάσει.

## Παραπομπές


Κατηγορία:Μητροπολίτες Νεαπόλεως και Σταυρουπόλεως
Κατηγορία:Απόφοιτοι της Ιεράς Θεολογικής Σχολής της Χάλκης
Θρόνος Ρεθύμνης

Ο **Θρόνος** είναι χωριό και έδρα ομώνυμης κοινότητας του Δήμου Αμαρίου, στην Περιφερειακή Ενότητα Ρεθύμνης της Κρήτης. Απέχει 32 χιλιόμετρα από το Ρέθυμνο και είναι κτισμένος σε υψόμετρο 540 μέτρα, στους δυτικούς πρόποδες του Ψηλορείτη, με θέα την κοιλάδα του Αμαρίου.

## Ιστορικά στοιχεία
[thumb|250px|left|Τα ερείπια της αρχαίας [Σύβριτος|Συβρίτου.]]
Στον λόφο Θρονιανή Κεφαλή, βόρεια του χωριού, έχουν ανασκαφεί τα κατάλοιπα της αρχαίας πόλης Σύβριτος. Οι παλαιότερες ενδείξεις κατοίκησης χρονολογούνται από την υστερομινωική εποχή ΙΙ, αλλά περίοδος ακμής της πόλης θεωρείται η περίοδος από τα αρχαϊκά μέχρι τα ρωμαϊκά χρόνια. Η πόλη ήταν κτισμένη κατά κώμες και επεκτεινόταν μέχρι τους πρόποδες του λόφου και τα χωριά Αγία Φωτεινή και Γέννα. Η πόλη κατείχε σημαντική θέση στην επικοινωνία μεταξύ των βορείων και των νοτίων ακτών της Κρήτης και έκοβε δικό της νόμισμα.

Στη δεύτερη βυζαντινή περίοδο, ίσως τον 13ο αιώνα, κατασκευάστηκε στη θέση Κάστελλος, 800 μέτρα ανατολικά του χωριού, από τους Βυζαντινούς οχύρωση. Το χωριό αναφέρεται από τον Φραντσέσκο Μπαρότσι το 1577 ως *Throno*. Στην ενετική απογραφή του 1583 από τον Καστροφύλακα αναφέρεται ως *Throno* με 350 κατοίκους και 97 οφειλόμενες αγγαρείες και στην απογραφή του Βασιλικάτα κατά το 1630 αναφέρεται ως *Throno*. Στην απογραφή του 1834 η οποία πραγματοποιήθηκε από τους Αιγυπτίους το χωριό είχε 9 χριστιανικές και 6 μουσουλμανικές οικογένειες.

Στην απογραφή του 1881 αναφέρεται στον δήμο Μέρωνα και είχε 58 χριστιανούς και 63 μουσουλμάνους κατοίκους. Στην απογραφή του 1900 είχε 76 κατοίκους και ανήκε στον ίδιο δήμο. Στην απογραφή του 1920 αναφέρεται ως έδρα αγροτικού δήμου. Το 1925 το χωριό ορίστηκε έδρα δικής του κοινότητας της επαρχίας Αμαρίου, όμως το 1930 η έδρα μεταφέρθηκε στο γειτονικό χωριό Καλογέρου. Η κοινότητα Θρόνου επανασυστάθηκε το 1933 και παρέμεινε μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Σιβρίτου. Από το 2011 υπάγεται στον δήμο Αμαρίου. Από το Θρόνος κατάγεται ο ολυμπιονίκης της πάλης Στέλιος Μυγιάκης.

*Δείτε: *'Κοινότητα Θρόνου**'

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
thumb|250px|Ο ναός της Παναγίας
Εντός του χωριού βρίσκεται ο μονόχωρος βυζαντινός ναός της Κοίμησης της Θεοτόκου. Ο μικρός αυτός ναός κτίστηκε περί το 1300 και έχει οικοδομηθεί πάνω στα λείψανα τρίκλιτης βασιλικής με ψηφιδωτό δάπεδο, η οποία χρονολογείται στον 6ο αιώνα.

Διατηρείται ακόμη και σήμερα τμήμα του ψηφιδωτού που κοσμούσε το κεντρικό της κλίτος. Στο εσωτερικό σώζονται σε καλή κατάσταση τοιχογραφίες του 14ου-15ου αιώνα. Οι τοιχογραφίες στο κλίτος είναι ζωγραφισμένες με διαφορετική τεχνοτροπία από αυτές στο ιερό. Επίσης στο υπέρθυρο του ναού υπάρχει οικόσημο των Καλλέργηδων. Στο ναό του Αγίου Ιωάννη σώζεται τμήμα σαρκοφάγου με το οικόσημο των Καλλέργηδων.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αμαρίου
Άνω Βαλσαμόνερο Ρεθύμνου

Το **Άνω Βαλσαμόνερο** ή **Βαρσαμόνερο** (επίσημο: **Άνω Βαλσαμόνερον**) είναι χωριό και έδρα ομώνυμης κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης. Απέχει 14 χιλιόμετρα από το Ρέθυμνο και είναι κτισμένο σε υψόμετρο 380 μέτρα. Το όνομά του προέρχεται από το αρωματικό φυτό βάλσαμο ή βάρσαμο, όπως ονομάζεται στην Κρήτη.

## Ιστορικά στοιχεία
Στο ύψωμα Μονοπάρι, κοντά στο Βαλσαμόνερο, κτίστηκε στα τέλη του 12ου αιώνα ή στις αρχές του 13ου αιώνα, ένα κάστρο το οποίο αποτέλεσε έδρα Καστελλανίας κατά τους ενετικούς χρόνους. Είναι πιθανό να κτίστηκε στη θέση παλαιότερης, ελληνιστικής οχύρωσης. Το χωριό αναφέρεται από τον Φραντσέσκο Μπαρότσι το 1577 ως Varsamonero Apano στην επαρχία Ρεθύμνου. Στην ενετική απογραφή του 1583 από τον Καστροφύλακα αναφέρεται ως *Apano* *Varsamonero* με 141 κατοίκους και 122 οφειλόμενες αγγαρείες. Το 1834, σύμφωνα με την αιγυπτιακή απογραφή εκείνης της χρονιάς, στο Επάνο Βαρσαμόνερο κατοικούσαν 25 οικογένειες, όλες μουσουλμανικές.

Στην απογραφή του 1881 αναφέρεται στον δήμο Ατσιπόπουλου και είχε 201 κατοίκους, όλοι μουσουλμάνοι. Στην απογραφή του 1900 είχε 93 κατοίκους μαζί με το Μονοπάρι και υπαγόταν στον ίδιο δήμο. Στην απογραφή του 1920 αναφέρεται ως έδρα ομώνυμης κοινότητας. Το 1925, το Άνω Βαλσαμόνερο, γραμμένο ως Άνω Βαρσαμόνερο, ορίστηκε έδρα κοινότητας, η οποία παρέμεινε μέχρι την Καποδιστριακή διοικητική διαίρεση, οπότε και το χωριό προσαρτήθηκε στον Δήμο Νικηφόρου Φωκά.

Δείτε ***[[Κοινότητα Άνω Βαλσαμονέρου]]***

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Το κτίριο του Δημοτικού Σχολείου Άνω Βαρσαμόνερου έχει χαρακτηριστεί μνημείο, μαζί με τον περιβάλλοντα χώρο του στα όρια της ιδιοκτησίας, διότι είναι αξιόλογο κτίριο ειδικής λειτουργίας (διδακτήριο), σημαντικό για τη μελέτη της ιστορίας της αρχιτεκτονικής των σχολικών κτιρίων στην Κρήτη την Τρίτη δεκαετία του 20ου αιώνα. Επίσης, αποτελεί σημείο αναφοράς για τους κατοίκους της περιοχής και είναι συνδεδεμένο με τις μνήμες τους.

## Επώνυμοι ΠανωΒαλσαμονερίτες
* Μπουγιούκαλος Εμμανουήλ: Αγωνιστής Κρητικών Επαναστάσεων

## Ιστοσελίδα

* Νέα (και παλιά) από το Άνω Βαλσαμόνερο και το Μονοπάρι

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Κυκλοφορίες του Tomb Raider

Η ***Tomb Raider*** είναι σειρά μέσων που αποτελείται από παιχνίδια δράσης-περιπέτειας, κόμικς, μυθιστορήματα, παιχνίδια στα θεματικά πάρκα, και ταινίες, με επίκεντρο τις περιπέτειες της φανταστικής Βρετανίδας αρχαιολόγου Lara Croft. Μετά την κυκλοφορία του αρχικού *[[Tomb Raider (βιντεοπαιχνίδι, 1996)|Tomb Raider]]* το 1996, η σειρά εξελίχθηκε σε μια σειρά με το ίδιο όνομα, και η Lara κατέστη σημαντική εικόνα της βιομηχανίας βιντεοπαιχνιδιών. Το βιβλίο καταγραφής παγκόσμιων ρεκόρ Γκίνες αναγνώρισε τη Lara Croft ως την «Πιο Επιτυχημένη Ανθρώπινη Ηρωίδα Βιντεοπαιχνιδιών» το 2006. Τα έξι παιχνίδια της σειράς αναπτύχθηκαν από την Core Design και τα τελευταία τέσσερα από την Crystal Dynamics. Τα παιχνίδια δημοσιεύτηκαν για πρώτη φορά από την Eidos Interactive· η Eidos ενσωματώθηκε με την Square Enix στις 22 Απριλίου 2009. Η Square Enix κατέχει τα δικαιώματα του εμπορικού σήματος *Tomb Raider* και των χαρακτήρων της σειράς. Τρεις ταινίες, η *Lara Croft: Tomb Raider*, η *Lara Croft: Tomb Raider – The Cradle of Life* και η *Tomb Raider*, έχουν παραχθεί. Οι πρώτες δύο με πρωταγωνίστρια την Αμερικανίδα ηθοποιό Αντζελίνα Τζολί ως η Lara Croft και η τρίτη με τη Σουηδέζα ηθοποιό Αλίσια Βικάντερ.

Τα βιντεοπαιχνίδια *Tomb Raider* έχουν όλα μαζί πουλήσει πάνω από 45 εκατομμύρια κομμάτια, καθιστώντας την μία από τις σειρές βιντεοπαιχνιδιών με τις μεγαλύτερες πωλήσεις όλων των εποχών.

## Επισκόπηση

## Παραπομπές


Κατηγορία:Tomb Raider
Γουλεδιανά Ρεθύμνου

Τα **Γουλεδιανά** είναι χωριό και έδρα ομώνυμης τοπικής κοινότητος του Δήμου Ρεθύμνης στην Περιφερειακή Ενότητα Ρεθύμνου της Κρήτης. Απέχουν 18 χιλιόμετρα από το Ρέθυμνο, και είναι κτισμένα σε υψόμετρο 540 μέτρα, εντός μικρής κοιλάδος.

## Ιστορικά στοιχεία
Στην περιοχή Ονυθέ, ένα πλάτωμα σε υψόμετρο περίπου 700 μέτρα νοτιοανατολικά του χωριού, έχουν έρθει στο φως αρχιτεκτονικά λείψανα που ανήκουν σε ακόμα μη ταυτισμένο οικισμό των ιστορικών χρόνων που διέθετε οχυρωμένη ακρόπολη. Μέχρι τώρα επικρατέστερα είναι τα ονόματα της Οσμίδας και της Φάλλανας. Έχουν ανασκαφεί οικίες και μια αρχαία κρήνη. Τα ευρήματα από τις ανασκαφές χρονολογούνται στην αρχαϊκή εποχή, τον 7ο με 6ο αιώνα π.Χ. Περίπου 2,5 χιλιόμετρα νοτιοανατολικά του χωριού, στη θέση Κερά Ονυθέ έχει ανασκαφεί παλαιοχριστιανική βασιλική μεγάλου μεγέθους (διαστάσεις 31 επί 15 μέτρα), η οποία έχει χρονολογηθεί τον 5ο αιώνα.

Αν και το χωριό δεν αναφέρεται στις ενετικές απογραφές, φαίνεται να ήταν μετόχι. Στην απογραφή του 1881 αναφέρεται στο δήμο Χρωμοναστηρίου ως Γουλεδιανά και είχε 139 κατοίκους, όλοι Χριστιανοί. Στην απογραφή του 1900 είχε 171 κατοίκους. Στην απογραφή του 1920 αναφέρεται ως υπαγόμενη στην κοινότητα Όρους. Το 1925, τα Γουλεδιανά προσαρτήθηκαν στην κοινότητα Καρέ, όμως το 1933 ορίστηκαν έδρα δικής του κοινότητας, η οποία παρέμεινε την Καποδιστριακή διοικητική διαίρεση, οπότε και προσαρτήθηκε στον Δήμο Ρεθύμνης.

Δείτε: ***[[Κοινότητα Γουλεδιανών]]***

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Ο κεντρικός ναός της ενορίας Γουλεδιανών είναι αφιερωμένος στην Αγία Κυριακή. Είναι μονόκλιτος ναός ο οποίος κτίστηκε το 1787 και το ιερό της βρίσκεται εντός σπηλαίου. Άλλες εκκλησίες εντός του χωριού είναι η Aγία Bαρβάρα και το Γενέθλιο της Θεοτόκου. Άλλοι ναοί στην ευρύτερη περιοχή των Γουλεδιανών περιλαμβάνουν τους Παναγία Kερά, Zωοδόχος Πηγή, Kοίμηση της Θεοτόκου, Άγιος Aντώνιος (σπηλαιώδης) και Mεταμόρφωση του Σωτήρα.

Στο πλάτωμα νοτιοανατολικά του χωριού βρίσκεται ο αρχαιολογικός τόπος Ονυθέ, όπου έχουν ανασκαφεί αρχαϊκές οικίες, ακρόπολη και βρίσκεται μια μνημειακή αρχαία κρήνη. Στη θέση Κερά Ονυθέ έχει ανασκαφεί παλαιοχριστιανική βασιλική μεγάλου μεγέθους, με ψηφιδωτό δάπεδο.

## Παραπομπές


γουλεδ
Κατηγορία:Δήμος Ρεθύμνης
Ο Κυρίαρχος

***Ο Κυρίαρχος*** () είναι Γαλλική αστυνομική ταινία του 1987 σε σκηνοθεσία Ζακ Ντερέ. Πρωταγωνιστεί ο Ζαν Πολ Μπελμοντό.

## Πλοκή
Δύο αστυνομικοί, ο Σταν και ο Σιμόν θα πάνε ένα βράδυ σε μια ντισκοτέκ του Παρισιού για να διασκεδάσουν για τελευταία φορά επειδή έχουν αποφασίσει να παραιτηθούν από την αστυνομία και να πάνε στις Αντίλλες για να αναλάβουν την διαχείρηση ενός ξενοδοχείου.

Στη ντισκοτέκ όμως θα κάνει την εμφάνιση του και ένας κακοποιός ο Σνεντέρ, ο οποίος έχει ανοικτούς λογαριασμούς με τον Σιμόν επειδη τον είχε συλλάβει στο παρελθόν.

Ο Σιμόν βλεπόντας τον Σνεντέρ αποφασίζει να τον ακολουθήσει στις τουάλετες του μαγαζιού, εκεί όμως ο Σντεντέρ θα τον περιμένει και θα τον σκοτώσει. Ο Σταν ακουγόντας τους πυροβολισμούς θα τρέξει αμέσως και θα βρει τον Σιμόν μέσα σε μια λίμνη αίματος, με τον Σνεντέρ να έχει προλάβει να διαφύγει από την ντισκοτέκ κλεβόντας ένα διερχόμενο αυτοκίνητο.

Ο Σταν μετά το θάνατο του φίλου και συναδέλφου του αποφασίζει να παραμείνει στην αστυνομία για να καταφέρει να εντοπίσει τον Σνεντέρ και να πάρει εκδίκηση.

## Διανομή ρόλων
* Ζαν Πολ Μπελμοντό - Επιθεωρητής Σταν Τζαλάρντ 
* Ζαν-Πιέρ Μαλό - Τσάρλι Σνεντέρ
* Μισέλ Μπαούν - Επιθεωρητής Πετσολί
* Πιέρ Βερνιέ - Μαρίν  
* Φρανσουά Ντουνογιέ - Ρενέ Πινιόν 
* Μισέλ Κρετόν - Σιμόν
* Φρανκ Αγιάς - Κριστιάν

## Υποδοχή
Ο Μπελμοντό με τον Ντερέ είχε συνεργαστεί στη προηγουμένη ταινία Ο Περιθωριακός, η οποία είχε σημειώσει μεγάλη εμπορική επιτυχία και έλπιζαν να ξανακάνουν το ίδιο 4 χρόνια αργότερα, αλλά η ταινία ήταν μια απογοήτευση στο box office και που οδήγησε στο τέλος του κύκλου των αστυνομικών ταινιών του Μπελμοντό, όπου επίσης είχε ως αποτέλεσμα ο ηθοποιός να επιστρέψει στη θεατρική σκηνή.

## Παραπομπές

## Εξωτερικοί σύνδεσμοι
*  

Κατηγορία:Γαλλικές ταινίες της δεκαετίας 1980
Κατηγορία:Γαλλικές αστυνομικές ταινίες
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Ζακ Ντερέ
Κατηγορία:Ταινίες γυρισμένες στο Παρίσι
Κατηγορία:Ταινίες του 1987
Κόπερ (αποσαφήνιση)

Ο όρος **Κόπερ** αναφέρεται σε:

* Κόπερ, πόλη της δυτικής Σλοβενίας.
* Δήμος του Κόπερ, δήμος στη Σλοβενία.
Αταουάλπα Ίνκα

[thumb|right|200px|Πορτρέτο του Αταουάλπα ([16ος αιώνας|16ος αι.), το οποίο σήμερα βρίσκεται στο Εθνολογικό Μουσείο του Βερολίνου στη Γερμανία.]]
O **Αταουάλπα** (κέτσουα: *Atawallpa* / ισπανικά: *Atahualpa*, *Atahuallpa*, *Atabalica*, *Atabalipa*) ήταν ο 13ος και τελευταίος Αυτοκράτορας των Ίνκα, πριν από την κατάκτηση της αυτοκρατορίας από τους Ισπανούς κατακτητές (κονκισταδόρες) κατά τον 16ο αιώνα.

## Βιογραφικά στοιχεία
Γεννήθηκε το 1502 στο Κούσκο ή στο Καράνκουϊ. Ήταν γιος του Ουάινα Κάπακ ο οποίος υπήρξε Αυτοκράτορας των Ίνκα την περίοδο 1493-1525. Άνηκε στη Δυναστεία Άναν.

Ο Αταουάλπα ανήλθε στην εξουσία διαδεχόμενος τον αδερφό του Ουάσκαρ, έπειτα από πολεμική σύγκρουση των δύο στην οποία τελικά επικράτησε. Έγινε αυτοκράτορας τον Μάιο του 1532 και παρέμεινε στη θέση αυτή για έναν περίπου χρόνο, μέχρι δηλαδή και όταν τον σκότωσαν, αφού πρώτα τον είχαν φυλακίσει, οι Ισπανοί κονκισταδόρες υπό την ηγεσία του Φρανσίσκο Πισάρο, στις 26 Ιουλίου του 1533 στην πόλη Καχαμάρκα και σε ηλικία 31 ετών.

## Παραπομπές


## Πηγές
* Εκδοτικός οίκος «Historical Quest», *[https://www.historical-quest.com/el/histquest/608-cajamarca.html Η μάχη της Καχαμάρκα - Ο Πισάρο και η κατάκτηση των Ίνκας]*. Πληροφορίες από την ιστοσελίδα του εκδοτικού οίκου historical-quest.com.
* Δημήτριος Θαλασσινός, *Πισάρο ο Κατακτητής των Ίνκα*, Αθήνα 2002.

Κατηγορία:Αυτοκράτορες των Ίνκας
Μπασάρα Γκρέιβς

Η **Μπασάρα Κεγιάνα Γκρέιβς** (*Bashaara Keyana Graves*, γενν. 17 Μαρτίου 1994) είναι Αμερικανίδα επαγγελματίας καλαθοσφαιρίστρια, η οποία αγωνίζεται ως πάουερ φόργουορντ/σέντερ για τον Ολυμπιακό. 

## Σταδιοδρομία
Επιλέχθηκε στο Ντραφτ του 2016 από τους Μινεσότα Λινξ. Στη συνέχεια, αγωνίστηκε στους Σικάγο Σκάι, επίσης στο WNBA. 

Για τη σεζόν 2019-20, υπέγραψε συμβόλαιο με τον Ολυμπιακό. 

## Παραπομπές


## Εξωτερικοί σύνδεσμοι

* Βιογραφικό στους Tennessee Lady Vols 

Κατηγορία:Αμερικανίδες καλαθοσφαιρίστριες
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιρίστριες Μινεσότα Λινξ
Κατηγορία:Καλαθοσφαιρίστριες Σικάγο Σκάι
Κατηγορία:Καλαθοσφαιρίστριες WNBA
Κατηγορία:Καλαθοσφαιρίστριες Ολυμπιακού Πειραιώς
Άννα-Νίκη Σταμολάμπρου

Η **Άννα-Νίκη Σταμολάμπρου** (Θεσσαλονίκη, 26 Αυγούστου 1995) είναι Ελληνίδα διεθνής καλαθοσφαιρίστρια, η οποία αγωνίζεται ως πόιντ γκαρντ για τον Παναθηναϊκό και την Εθνική Ελλάδας.

## Σταδιοδρομία σε συλλόγους
Η Σταμολάμπρου ξεκίνησε τη σταδιοδρομία της στον Θερμαϊκό Θέρμης και ακολούθησε η μεταγραφή της στον ΠΑΟΚ, σε ηλικία 14 ετών. 

Στη συνέχεια, σε ηλικία 18 ετών μετακινήθηκε στις Η.Π.Α. και στο Πανεπιστήμιο Ρόμπερτ Μόρις. Εκεί αγωνίστηκε στο Πανεπιστημιακό πρωτάθλημα καλαθοσφαίρισης (NCAA) όπου την τελευταία της χρονιά είχε 16.6 πόντους, 5.8 ριμπάουντ και 2.8 ασίστ ανά παιχνίδι. 

Το 2017 μετά την αποφοίτηση της από το κολέγιο, συμφώνησε με την ελβετική Χέλιος. Στην Ελβετία μέτρησε 18 πόντους, 5.3 ριμπάουντ, 4.5 ασίστ κατά μέσο όρο σε τέσσερις αγώνες. Ολοκλήρωσε τη σεζόν 2017-18 στην Ισπανία καθώς τον Ιανουάριο του 2018 συμφώνησε με την Κάμπους Προμέτε, ομάδα πρώτης κατηγορίας. Στην Ισπανία μέτρησε 2.2 πόντους, 0.7 ριμπάουντ και 0.3 κατά μέσο όρο σε 10 αγώνες. 

Τον Ιούνιο του 2018, υπέγραψε συμβόλαιο με τον Ολυμπιακό. Την πρώτη της χρονιά κατέκτησε το νταμπλ με τους ερυθρόλευκους. Στις 3 Ιουλίου 2019, ανακοινώθηκε η μονοετής ανανέωση του συμβολαίου της, μέχρι το τέλος της σεζόν. Στις 14 Ιουνίου 2021, ανανέωσε το συμβόλαιό της με τον Ολυμπιακό έως το 2023. Τη σεζόν 2022-23, κατέκτησε με τις «ερυθρόλευκες» το Πρωτάθλημα Ελλάδας ενώ η ίδια είχε στην Α1 Γυναικών 13.5 πόντους μέσο όρο, 2.2 ριμπάουντ, 2.9 ασίστ κατά μέσο όρο.

Στις 7 Αυγούστου 2023, ανακοινώθηκε η συμφωνία της με τον Παναθηναϊκό για την αγωνιστική σεζόν 2023-24. Στις 18 Φεβρουαρίου 2024, κατέκτησε το Κύπελλο Ελλάδας με τις «πράσινες», κερδίζοντας στον τελικό τις Εσπερίδες Καλλιθέας με 87-62, με την ίδια να έχει 10 πόντους.

## Εθνική Ελλάδας
Η Σταμολάμπρου συμμετείχε με την Ελλάδα στο Ευρωμπάσκετ Γυναικών 2017. Στις 15 Νοεμβρίου 2020 σημείωσε 22 πόντους και πέτυχε ρεκόρ καριέρας στην Εθνική κόντρα στη Σλοβενία στην προκριματική φάση του Ευρωμπάσκετ 2021.  Το 2023 ήταν μέλος της ομάδας στο Ευρωμπάσκετ Γυναικών 2023, στο οποίο η Εθνική κατετάγη 11η (1-3 νίκες/ήττες). Με την Εθνική γυναικών έχει 52 αγώνες με 306 πόντους (μ.ο: 5.88).

## Τίτλοι
### [[Ολυμπιακός Σ.Φ.Π. (καλαθοσφαίριση γυναικών)|Ολυμπιακός]]
* 4x Πρωτάθλημα Ελλάδας: 2019, 2020, 2022, 2023
* 2x Κύπελλο Ελλάδος: 2019, 2022

#### [[Παναθηναϊκός (καλαθοσφαίριση γυναικών)|Παναθηναϊκός]]

* Κύπελλο Ελλάδος: 2024

## Παραπομπές


## Εξωτερικοί σύνδεσμοι
* Γνωρίζοντας την Άννα-Νίκη Σταμολάμπρου

Κατηγορία:Ελληνίδες αθλήτριες της καλαθοσφαίρισης
Κατηγορία:Πόιντ γκαρντ
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Ήλιος Μπάσκετ
Κατηγορία:Καλαθοσφαιρίστριες Κάμπους Προμέτε
Άννα Γιουρτσένκοβα

Η **Άννα Γιουρτσένκοβα** (*Anna Jurčenková*, γενν. 26 Ιουλίου 1985) είναι Σλοβάκα καλαθοσφαιρίστρια, η οποία αγωνίζεται ως σέντερ για τον Ολυμπιακό.

## Σταδιοδρομία σε συλλόγους

Για τη σεζόν 2019-20, υπέγραψε συμβόλαιο με τον Ολυμπιακό.

## Παραπομπές


## Εξωτερικοί σύνδεσμοι
* Προφίλ στο eurobasket.com 
* Προφίλ στο fibaeurope.com 

Κατηγορία:Σλοβάκες καλαθοσφαιρίστριες
Κατηγορία:Καλαθοσφαιρίστριες Εθνικής Σλοβακίας
Κατηγορία:Καλαθοσφαιρίστριες Κόσιτ 2013 Κόσιτσε
Κατηγορία:Καλαθοσφαιρίστριες Κασόβια Κόσιτσε
Κατηγορία:Καλαθοσφαιρίστριες Ντομπρί Άνιελ Κόσιτσε
Κατηγορία:Καλαθοσφαιρίστριες Μπρνο
Κατηγορία:Καλαθοσφαιρίστριες Βάσερμπουργκ
Κατηγορία:Καλαθοσφαιρίστριες Άρκα Γκντίνια
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες Πιέστανσκε Τσάικι 
Κατηγορία:Σέντερ
Κασσάνδρα Σάντσεζ Ναβάρρο

Η **Κασσάνδρα Σάντσεζ Ναβάρρο** (*Cassandra Sánchez Navarro*, γεννημένη ως Κασσάνδρα Γκιτιάν Σάντσεζ Ναβάρρο *Cassandra Guitian Sánchez Navarro*, 3 Ιουλίου 1991 -) είναι Μεξικανή ηθοποιός.

Είναι κόρη της ηθοποιού Μόνικα Σάντσεζ Ναβάρρο, ανιψιά του ηθοποιού Ραφαέλ Σάντσεζ Ναβάρρο και εγγονή διάσημου ηθοποιού της χρυσής εποχής του μεξικανικού κινηματογράφου Μανόλο Φαμπρέγας. 

Σπούδασε acting και δραματουργία στο Κέντρο Καλλιτεχνικής Εκπαίδευσης της Televisa (CEA), και την ίδια χρονιά, έκανε το ντεμπούτο του στην τηλενουβέλα *[[Μια τυχερή οικογένεια|Una familia con suerte]]*. 

## Φιλμογραφία
**[[Μια τυχερή οικογένεια|Una familia con suerte]]* - 2011/12, ως Σαλώμη
**A Broken Code* - 2012, ως Άντζι (ταινία)
**Gabe the Cupid Dog* - 2012 (ταινία)
**Corona de lágrimas* - 2012/13, ως Κονσουέλο Μαρία ντελ Πιλάρ "Τσελίτο" Ντουράν Ρικένα
**[[Για την αγάπη σου μόνο|Quiero amarte]]* - 2013/14, ως Φλάβια Μοντεσίνος Ουγάρτε
**[[Η σκιά του παρελθόντος|La sombra del pasado]]* - 2015, ως Βερόνικα Σάντος (γκεστ εμφάνιση, 20 επεισόδια)
**A Selfie* - 2015, ως Κάρλα (ταινία)
**Sense8* - 2015, ως Καλόγρια (σειρά, 2 επεισόδια) 
**Yago* - 2016, ως Χιμένα Σάιντε Γαλβάν (γκεστ εμφανίση, 17 επεισόδια)
**Las 13 esposas de Wilson Fernández* - 2017, ως Γκλόρια (Επεισόδιο:"Gloria")
**Café con leche* - 2017, ως Λιζ Γκόμες (ταινία)
**La bella y las bestias* - 2018, ως Πενέλοπε Σαπάτα
**Las Buchonas* - 2018/19, ως Γκαμπριέλα Λεόν
**Silvia Pinal, frente a ti* - 2019, ως Βιριδιάνα Αλατρίστε (γκεστ εμφάνιση, 4 επεισόδια)
**Sitiados: México* - 2019, ως Καρμίνια (σειρά, 8 επεισόδια)
**El Dragón: Return of a Warrior* - 2019, ως Φρανσίσκα "Τσίσκα" Γκάρσα
**Cindy La Regia* - 2020, ως Σίντι ντε λα Γκάρσα (ταινία)

## Βραβεία & υποψηφιότητες
;Βραβεία TVyNovelas

## Παραπομπές


## Εξωτερικοί Σύνδεσμοι

* 
* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Σάντα Μαρία σόπρα Μινέρβα

H **Σάντα Μαρία επάνω από την Αθηνά**, ιταλ. Santa Maria sopra Minerva,  είναι μία εκκλησία του Ρωμαιο-Καθολικού Τάγματος των Ιεροκηρύκων (λατιν. Ordo Predicatorum, O.P.), γνωστών ως Δομινικανών στη Ρώμη. Το όνομά της οφείλεται στο ότι η πρώτη Χριστιανική εκκλησία που φτιάχτηκε εδώ, κτίστηκε ακριβώς επάνω στα ερείπια (ή θεμέλια) ενός ναού, αφιερωμένου στην Ίσιδα. Αυτή είχε εκληφθεί λανθασμένα ως η Ρωμαϊκή θεά Μινέρβα (Αθηνά), μάλλον επειδή ερμηνεύθηκε ως το Αιγυπτιακό ανάλογο της θεάς.

Η τοποθεσία της εκκλησίας βρίσκεται στην Πιάτσα ντελλα Μινέρβα, ένα οικοδομικό τετράγωνο ανατολικά του Πανθέου, στο διαμέρισμα της Κουκουνάρας (rione della Pigna), εντός της αρχαίας περιοχής γνωστής ως Πεδίο του Άρεως (Campus Martius). Η τωρινή εκκλησία και η θέση των γειτονικών οικοδομών φαίνονται στον χάρτη του Τζιαμπαττίστα Νόλλι του 1748.

Ενώ οι άλλες μεσαιωνικές εκκλησίες της Ρώμης αναπλάστηκαν στην εποχή του Μπαρόκ, η Γοτθική Σάντα Μαρία σόπρα Μινέρβα είναι το μόνο παράδειγμα εκκλησίας κτισμένης στη Ρώμη, που διατήρησε την αρχική της αρχιτεκτονική. Πίσω από μία συγκρατημένη πρόσοψη σε ρυθμό Αναγέννησης, το Γοτθικό εσωτερικό χαρακτηρίζεται από οξυκόρυφα σταυροθόλια ζωγραφισμένα μπλε με επίχρυσα άστρα και ραβδώσεις βαμμένες διακεκομμένα με λαμπερό κόκκινο, στην 19ου αι. νεογοτθική ανακαίνιση.

Η εκκλησία και η εφαπτόμενη μονή λειτούργησαν κατά περιόδους της ιστορίας τους ως επιτελείο του Δομινικανού Τάγματος. Σήμερα αυτό έχει επανεγκατασταθεί στην αρχική του θέση, στη μονή της Σάντα Σαμπίνα. Στον ναό της Σάντα Μαρία σόπρα Μινέρβα αντιστοιχεί καρδινάλιος-ιερέας, έτσι ο ναός είναι επίτιμος (titular). Εδώ υπάρχει ο *Χριστός φέρων τον Σταυρόν* του Μιχαήλ-Αγγέλου και οι νωπογραφίες *Ευαγγελισμός* και *Ανάληψη* της Παναγίας του Φιλιππίνο Λίππι. Επίσης οι τάφοι της Αγ. Αικατερίνης της Σιέννας και του Φρα Αντζέλικο. Στη μπροστά πλατεία υπάρχει ένας οβελίσκος του ναού της Ίσιδας, στηριγμένος επάνω σε έναν γλυπτό ελέφαντα, το *Πουλτσίνο*. Τη σύνθεση σχεδίασε ο Μπερνίνι, όπως και την προτομή τού τάφου τού Βιτζέβανο, μέσα στον ναό.

## Πηγές
* Silvia Koci Montanari, Le Chiese papali a Roma: sulle tracce dei sepolcri dei Papi (Vatican City: Libreria Editrice Vaticana, 2000), pp. 243 ff.
* Giancarlo Palmerio and Gabriella Villetti, Storia edilizia di S. Maria sopra Minerva in Roma, 1275-1870 (Roma: Viella, 1989).
* Gianfranco Spagnesi, Antonio da Sangallo il giovane: la vita e l'opera (Roma: Centro di studi per la storia dell'architettura, 1986), pp. 109-115 (tombs of Leo X and Clement VII).

## Δείτε επίσης
* Κατάλογος εκκλησιών στη Ρώμη

## Παραπομπές


Κατηγορία:Εκκλησίες στη Ρώμη
Εκλογική περιφέρεια Ανατολικής Αττικής

Η **Εκλογική περιφέρεια Ανατολικής Αττικής** είναι μία από τις οκτώ εκλογικές περιφέρειες του νομού Αττικής.

Στις 12 Ιουλίου 2018 υπερψηφίστηκε από τη Βουλή το Πρόγραμμα Κλεισθένης Ι, το οποίο προβλέπει την κατάτμηση της εκλογικής περιφέρειας Αττικής σε δύο περιφέρειες. Η περιφέρεια εκπροσωπείται με 12 βουλευτές στη Βουλή των Ελλήνων.

Η εκλογική περιφέρεια Ανατολικής Αττικής αποτελείται από τους εξής δήμους: Αχαρνών, Βάρης-Βούλας-Βουλιαγμένης, Διονύσου, Κρωπίας, Λαυρεωτικής, Μαραθώνος, Μαρκοπούλου Μεσογαίας, Παιανίας, Παλλήνης, Ραφήνας-Πικερμίου, Σαρωνικού, Σπάτων-Αρτέμιδος και Ωρωπού.

## Κατανομή εδρών

## Αποτελέσματα εκλογών
### 2019

## Παραπομπές


Αττικης Α
Kids See Ghosts

**Kids See Ghosts** (στυλιζαρισμένα σε all-caps) είναι ένα αμερικανικό hip hop duo το οποίο αποτελείται από τους ράπερ Kanye West και Kid Cudi. Το duo κυκλοφόρησε το πρώτο τους άλμπουμ στις 8 Ιουνίου 2018, μέσω της GOOD Music .  

Στις 19 Απριλίου 2018, ο West ανακοίνωσε μέσω του Twitter ότι ένα άλμπουμ σε συνεργασία με τον Kid Cudi θα κυκλοφορήσει τον Ιούνιο.  Ακολούθησε tweet αποκαλύπτοντας το όνομα του γκρουπ, το οποίο χρησιμοποίησαν επίσης ως τίτλο του άλμπουμ τους, *Kids See Ghosts* .    

Στις 8 Ιουνίου, το  άλμπουμ κυκλοφόρησε μετά από ένα ζωντανό πάρτι ακρόασης στην Santa Clarita της Καλιφόρνιας .   Οι *Kids See Ghosts* έκαναν το ντεμπούτο του στο νούμερο δύο στο Billboard 200 chart. Και τα επτά κομμάτια στο άλμπουμ έκαναν ντεμπούτο στο ''Billboard'' Hot 100 .  Το κομμάτι "Reborn" κατάφερε να συμπεριληφθεί στο Top 40 του US Hot 100, με τον αριθμό 39.

## Παραπομπές


Κατηγορία:Αμερικανικά μουσικά ντουέτα
Κατηγορία:Αμερικανικά hip hop συγκροτήματα
I Am a God

To **I Am a God** είναι τραγούδι του Αμερικανού μουσικού παραγωγού και ράπερ, Κάνιε Γουέστ, το οποίο περιλαμβάνεται στο έκτο studio άλμπουμ του *Yeezus* (2013). Το τραγούδι δημιουργήθηκε από τους West, Hudson Mohawke, Daft Punk και Mike Dean και περιλαμβάνει φωνητικά από τον Justin Vernon των Bon Iver. Το τραγούδι περιέχει samples του τραγουδιού "Forward Inna Dem Clothes", τα οποία γράφτηκαν από τον Capleton και τον H. Hart. 

Ο West εξήγησε το μήνυμα του "I Am a God" σε διάφορες περιπτώσεις. Ισχυρίστηκε ότι ήταν για εκείνους που δεν είχαν εμπιστοσύνη στον εαυτό τους. Το τραγούδι περιλαμβάνει στοιχεία industrial και ηλεκτρονικής μουσικής. Ο West εκθειάζει τον εαυτό του και την επιτυχία του στους στίχους και παρομοιάζει τον εαυτό του με τον Ιησού Χριστό. Το τραγούδι έλαβε ευρέως θετικές κριτικές από τους κριτικούς της μουσικής, με την αλαζονεία του West να επαινείται από αρκετούς από αυτούς. 

## Παραπομπές


Κατηγορία:Αμερικανικά τραγούδια
Κατηγορία:Τραγούδια του 2013
Κλειστό Γυμναστήριο Λαυρίου

Το **Κλειστό Γυμναστήριο Λαυρίου** είναι κλειστό γήπεδο που βρίσκεται στο Λαύριο. Η χωρητικότητα του γηπέδου για αγώνες καλαθοσφαίρισης είναι 1.700 άτομα. Το γήπεδο ανήκει στον Δήμο Λαυρεωτικής.

## Ιστορία
Το γήπεδο χρησιμοποιείται ως έδρα της επαγγελματικής ομάδας καλαθοσφαίρισης Γ.Σ. Λαυρίου, η οποία συμμετέχει στην Α1 Εθνική.

## Παραπομπές


## Εξωτερικοί σύνδεσμοι

* [Εικόνα 1 από εσωτερικό του Κλειστού Γηπέδου Λαυρίου](https://4.bp.blogspot.com/-5U0dKWz-0ow/UqrskfDtmqI/AAAAAAAATUU/XeOsn2nK_s4/s1600/athletic_1+(1).jpg)
* Εικόνα 2 από το εσωτερικό του Κλειστού Γηπέδου Λαυρίου

Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Γήπεδα πετοσφαίρισης στην Ελλάδα
Κατηγορία:Αθλητικές εγκαταστάσεις στην Αττική